b'\n_START_ARTICLE_\nDuocilinder\n_START_SECTION_\nSedlo\n_START_PARAGRAPH_\nSedlo duocilindra je dvorazse\xc5\xbena mnogoterost, ki je meja med dvema povezujo\xc4\x8dima torusoma. Ima obliko Cliffordovega torusa, ki je kartezi\xc4\x8dni produkt dveh kro\xc5\xbenic. Konstruiramo ga na naslednji na\xc4\x8din: Zvijemo dvorazse\xc5\xbeni pravokotnik v valj tako, da se sre\xc4\x8data njegov spodnji in zgornji rob. Potem zvijemo valj v ravnini , ki je pravokotna na trirazse\xc5\xbeno hiperravnino v kateri le\xc5\xbei valj tako, da se sre\xc4\x8data njegova dva kro\xc5\xbena konca.\n_START_SECTION_\nProjekcije\n_START_PARAGRAPH_\nVzporedne projekcije duocilindra v trirazse\xc5\xbeni prostor in njegovi pre\xc4\x8dni preseki s trirazse\xc5\xbenim prostorom tvorijo valje. Projekcija duocilindra v perspektivi tvori oblike podobne torusu z izpolnjeno luknjo.\n_START_SECTION_\nOdnos do drugih oblik\n_START_PARAGRAPH_\nDuocilinder je mejna oblika duoprizem ko bi se \xc5\xa1tevilo prizem pribli\xc5\xbeevalo neskon\xc4\x8dnosti. Duoprizme tako slu\xc5\xbeijo kot dober pribli\xc5\xbeek duocilindra._NEWLINE_V trirazse\xc5\xbenem prostoru se valj smatra kot nekaj med kocko in sfero. V \xc5\xa1tirirazse\xc5\xbenem obstojajo tri vmesne oblike med teseraktom (1-kroglax1-krogla x 1-krogla x 1-krogla) in hipersfero (4-krogla). To so telesa telo, ki jih imenujemo kubinder (2-krogla x 1-krogla x 1-krogla), duocilinder ( 2-krogla x 2-krogla) in sferinder ( 3-krogla x 1-krogla). Te konstrukcije odgovarjajo razdelitvi \xc5\xa1tevila 4, kar je \xc5\xa1tevilo razse\xc5\xbenosti.'